Kontraofanziva
Kontraofanziva, protivofanziva ili protofenziva je izraz kojim se u vojnoj terminologiji opisuje napadna vojna operacija strategijske razine, odnosno ofanziva koja za svrhu ima suprotstavljanje neprijateljskoj ofanzivi, odnosno eliminiranje njenih teritorijalnih rezultata. 

Kontraofanzive se najčešće poduzimaju u situacijama kada su neprijateljske snage nakon ili tokom ofanzive previše iscrpljene, razvučene ili još nisu stigle pripremiti vlastite obrambene položaje. Jedan od najpoznatijih primjera je sovjetska kontraofanziva koju su za vrijeme Drugog svjetskog rata sovjetske snage izvele krajem 1941. protiv njemačkih snaga te tako uspješno okončale Bitku za Moskvu.

Uticajni pruski vojni teoretičar Carl von Clausewitz je kontraofanzivu smatrao najefikasnijom od svih obrambenih strategija.

Vidi još
Kontranapad, izraz koji se koristi za sličan postupak na taktičkoj razini

Vojna strategija